डीग थाना क्षेत्र मंे शनिवार तड़के हथियारबंद गोतस्करों और पुलिस के बीच मुठभेड़ हो गई। दोनों ओर से कई राउंड फायर किए गए। लेकिन गोतस्कर अंधेरा का फायदा उठाकर फायर करते हुए फरार हो गए। कार्रवाई के दौरान पुलिस ने गोतस्करों से 21 गोवंशों को मुक्त कराया। जिनमें 5 गोवंश मृत पाए गए। गोतस्कर केन्ट्रा में भरकर गोवंश ले जा रहे थे।थाना प्रभारी महेन्द्र सिंह ने बताया कि शनिवार रात पुलिस को भरतपुर की ओर से डीग की तरफ एक केन्ट्रा बंद गाड़ी में गोतस्करों के गोवंश के साथ गुजरने की सूचना मिली। जिसमें क्यूआरटी टीम के केन्ट्रा के पीछे लगने की जानकारी दी गई। जिस पर शहर सहित आस पास हथियारबंद पुलिसकर्मियों की नाकाबंदी करा रात्रि गश्त मंे एएसआई रामकिशन को इत्तला दी गई। केन्ट्रा गाडी के सैंत से कौंरेर चौकी की ओर जाने की सूचना पर डीग-गोवर्धन रोड पर बहज की ओर नाकाबंदी कराई गई। बाद में सूचना पर बहज-मालीपुरा रोड पर नाकाबंदी की गई। नाकाबंदी के दौरान सुबह करीब 4.45 पर पुलिस को सामने से एक केन्ट्रा गाडी आती दिखाई दी। पुलिस ने जब गाडी को रोकने की कोशिश की तो चालक तेज रफ्तार मंे गाडी को भगा ले गया। पुलिस और क्यूआरटी टीम के पीछे लगने के बाद बदमाश अंधेरे में गाड़ी को नजदीकी खेत में उतारकर मौके का फायदा उठाकर भागने मंे सफल हो गए।क्यूआरटी टीम ने बताया कि गाडी भरतपुर की ओर से आ रही थी। जिसका टीम भरतपुर से ही पीछा किए हुई थी। टीम जैसे ही गाडी के नजदीक आती तभी गाडी में बैठे बदमाश फायर कर देते थे। इस दौरान दोनों ओर से कई राउंड फायर हुए। मौके से बदमाशों के फरार होने के बाद पुलिस ने जब केन्ट्रा की जांच की तो उसमें 21 गोवंश ठूंसकर भरे हुए थे। जिन्हें गौकशी के लिए ले जाया जा रहा था। जिसमें 5 गोवंश मृत पाई गई। बाद में पुलिस द्वारा जिंदा गोवंश को जडखोंर गौशाला सुरक्षित छोडा गया। पुलिस ने गाडी से अन्य नंबर प्लेट भी बरामद की हैं। पुलिस की ओर से मामला दर्ज किया गया है।थाना प्रभारी महेन्द्र सिंह ने बताया कि गौ तस्कर नंबर प्लेट बदलकर गौ तस्करी करते हैं। कई बार गाडी पर डाक की पट्टी भी लगा लेते हैं। कार्रवाई के दौरान कांस्टेबिल जगराम सिंह, लखन सिंह, क्यूआरटी हैड कांस्टेबिल श्याम सिंह, नीरज, वासुदेव, रामवीर, रंगलाल, रामअवतार आदि मौजूद थे।डीग. गाड़ी में भरा गोवंश।